CELEX: 32014R0460
Language: et
Date: 2014-05-05 00:00:00
Title: Komisjoni määrus (EL) nr 460/2014, 5. mai 2014 , millega muudetakse määrust (EL) nr 823/2012 seoses toimeaine tsüflutriini heakskiidu kehtivusaja lõppemisega  EMPs kohaldatav tekst

6.5.2014   
            
            
               ET
            
            
               Euroopa Liidu Teataja
            
            
               L 133/51
            
         KOMISJONI MÄÄRUS (EL) nr 460/2014,
   5. mai 2014,
   millega muudetakse määrust (EL) nr 823/2012 seoses toimeaine tsüflutriini heakskiidu kehtivusaja lõppemisega
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 teist lõiku,
   ning arvestades järgmist:
   
               (1)
            
            
               Komisjoni määrusega (EL) nr 823/2012 (2) pikendati komisjoni rakendusmäärusega (EL) nr 540/2011 (3) sätestatud toimeaine tsüflutriini heakskiidu kehtivusaega kuni 31. oktoobrini 2016, et anda taotlejatele võimalus esitada pikendamistaotluse teatis kolmeaastase etteteatamisega, nagu on nõutud määruse (EÜ) nr 1107/2009 artikli 15 lõikes 1.
            
         
               (2)
            
            
               Kolme aastase etteteatamisaja jooksul ei ole esitatud taotlust toimeaine tsüflutriini heakskiidu pikendamiseks.
            
         
               (3)
            
            
               Kuna taotlust ei ole esitatud, on asjakohane määrata aegumistähtajaks varajasim võimalik kuupäev pärast esialgset aegumiskuupäeva, mis sätestati enne määruse (EL) nr 823/2012 vastuvõtmist.
            
         
               (4)
            
            
               Seepärast tuleb määrust (EL) nr 823/2012 vastavalt muuta.
            
         
               (5)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 823/2012 muutmine
   Määruse (EL) nr 823/2012 artiklit 1 muudetakse järgmiselt.
   
               1)
            
            
               Punkt 2 asendatakse järgmisega:
               
                           „2)
                        
                        
                           31. oktoober 2016 järgmiste toimeainete puhul: deltametriin (kanne 40), 2,4-DB (kanne 47), beeta-tsüflutriin (kanne 48), iprodioon (kanne 50), maleiinhappe hüdrasiid (kanne 52), flurtamoon (kanne 64), flufenatseet (kanne 65), jodosulfuroon (kanne 66), dimeteenamiid-p (kanne 67), pikoksüstrobiin (kanne 68), fostiasaat (kanne 69), siltiofaam (kanne 70) ja Coniothyrium minitans'i tüvi CON/M/91–08 (DSM 9660) (kanne 71);”.
                        
                     
         
               2)
            
            
               Lisatakse punkt 5:
               
                           „5)
                        
                        
                           30. aprill 2014 järgmise toimeaine puhul: tsüflutriin (kanne 49).”
                        
                     
         Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 5. mai 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 309, 24.11.2009, lk 1.
   
      (2)  Komisjoni määrus (EL) nr 823/2012, 14. september 2012, millega kehtestatakse erand rakendusmäärusest (EL) nr 540/2011 seoses toimeainete 2,4-DB, bensoehappe, beeta-tsüflutriini, karfentrasoon-etüüli, Coniothyrium minitans'i tüve CON/M/91–08 (DSM 9660), tsüatsofamiidi, tsüflutriini, deltametriini, dimeteenamiid-p, etofumesaadi, etoksüsulfurooni, fenamidooni, flasasulfurooni, flufenatseedi, flurtamooni, foraamsulfurooni, fostiasaadi, imasamoksi, jodosulfurooni, iprodiooni, isoksaflutooli, linurooni, maleiinhappe hüdrasiidi, mekopropi, mekoprop-P, mesosulfurooni, mesotriooni, oksadiargüüli, oksasulfurooni, pendimetaliini, pikoksüstrobiini, propikonasooli, propineebi, propoksükarbasooni, propüsamiidi, püraklostrobiini, siltiofaami, rifloksüstrobiini, varfariini ja zoksamiidi heakskiidu kehtivusaja lõppemisega (ELT L 250, 15.9.2012, lk 13).
   
      (3)  Komisjoni rakendusmäärus (EL) nr 540/2011, 25. mai 2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).